2018. gada 27. februārī Noteikumi Nr. 125

Rīgā (prot. Nr. 13 25. §)

**Grozījumi Ministru kabineta 2014. gada 9. decembra noteikumos Nr. 752** **"Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi"**

Izdoti saskaņā ar

Atkritumu apsaimniekošanas likuma   
42. panta 8.2 daļu

Izdarīt Ministru kabineta 2014. gada 9. decembra noteikumos Nr. 752 "Prasības lietotu elektrisko un elektronisko iekārtu sūtījumu pārbaudei, par kuriem pastāv aizdomas, ka tiek sūtīti elektrisko un elektronisko iekārtu atkritumi" (Latvijas Vēstnesis, 2014, 252. nr.) šādus grozījumus:

1. Izteikt 2.2. apakšpunktu šādā redakcijā:

"2.2. tādu dokumentu kopijas, kas apliecina, ka katrai sūtījumā iekļautajai iekārtai ir veikta šo noteikumu 5.1. apakšpunktā minētā pārbaude vai šo noteikumu 5.2. apakšpunktā minētā novērtēšana;".

2. Izteikt 8. punktu šādā redakcijā:

"8. Katram lietotu iekārtu sūtījumam (piemēram, transportēšanas konteiners, kravas automobilis) papildus šo noteikumu 2. un 7. punktā minētajiem dokumentiem pievieno:

8.1. iekārtas sūtījuma pārvadājuma dokumentus (piemēram, starptautisko preču transporta pavadzīmi (CMR) vai preču pavadzīmi);

8.2. informāciju par personu, kas veic iekārtu sūtījuma pārvadājumu, un tās kontaktinformāciju;

8.3. par iekārtu sūtījumu atbildīgās personas apliecinājumu, ka tā ir atbildīga par iekārtu sūtījumu."

Ministru prezidents,

veselības ministra

pienākumu izpildītājs Māris Kučinskis

Vides aizsardzības un

reģionālās attīstības ministrs Kaspars Gerhards